P R O J E K T N I Z A D A T A K

Opis predmeta nabave

Predmet nabave je nabava usluge vanjskih stručnjaka za ex-ante i/ili ex-post pregleda postupaka i dokumentacije iz postupaka javne nabave i/ili jednostavne nabave u okviru provedbe Operativnog programa za pomorstvo i ribarstvo Republike Hrvatske za programsko razdoblje 2014.-2020.

**Cilj i opseg posla**

Usluga obuhvaća sudjelovanje vanjskih stručnjaka u kontroli Zahtjeva za potporu i/ili Zahtjeva za isplatu pristiglih u okviru Operativnog programa za pomorstvo i ribarstvo Republike Hrvatske za programsko razdoblje 2014.-2020. (u daljnjem tekstu: Operativni program) i to u dijelu pregleda postupka i dokumentacije iz postupka javne nabave i/ili jednostavne nabave.

Korisnici u okviru Operativnog programa koji su obveznici provedbe postupka javne nabave dužni su za nabavu roba i/ili radova i/ili usluga koji su predmet potpore obvezno provesti postupak javne nabave sukladno odredbama Zakona o javnoj nabavi („Narodne novine“, broj 120/16) (u daljnjem tekstu: ZJN) i drugim pripadajućim podzakonskim propisima koji uređuju područje javne nabave odnosno općem aktu naručitelja za nabavu ispod pragova propisanih ZJN-om.

Navedeno okvirno obuhvaća sljedeće aktivnosti: pregled same dokumentacije o nabavi te provjeru samog sadržaja, posebno uvjeta i kriterija i njihovu usklađenost sa ZJN-om ili općim aktom Naručitelja te ostalim pratećim podzakonskim propisima, pregled postupanja korisnika prilikom pregleda i ocjene ponuda u smislu jesu li postupak zaprimanja, otvaranja i ocjenjivanja ponuda provedeni sukladno primjenjivim propisima, pregled svih objava korisnika kao i ugovora/okvirnog sporazuma, odnosno općenito provjera je li provedeni postupak javne nabave ili jednostavne nabave sukladan propisima/aktima koji uređuju predmetno područje.

U tu svrhu stručnjaci su obvezni izrađivati i/ili sudjelovati u izradi te popunjavati kontrolne liste, izrađivati radni materijal, izrađivati zahtjeve za dopunu/obrazloženje/ispravak u svakoj fazi pregleda, predlagati zaključke analiza, uključujući utvrđivanje eventualnih pogrešaka u postupcima javne nabave i/ili jednostavne nabave te predlaganje korektivnih mjera, a u skladu s procedurama Naručitelja.

Usluga uključuje provedbu gore navedenih aktivnosti/pregleda za 45 (četridesetipet) postupaka javne/jednostavne nabave.

**Očekivani rezultati**

Izvršenom uslugom u odnosu na pojedinačni pregled dokumentacije i postupka nabave smatra se završeni postupak pregleda i izrađeni svi dokumenti/materijali koji proizlaze iz navedenog, u skladu s procedurama Naručitelja.

**Predviđeni rok izvršenja usluge**

Predviđeni rok izvršenja usluge je 18 (osamnaest) mjeseci od potpisivanja ugovora ili do iskorištenja ugovorenih financijskih sredstava za izvršenje usluge.

U slučaju da do kraja ugovorenom razdoblja usluga ne bude izvršena za 45 (četrdesetipet) postupaka, uzimajući u obzir dinamiku dostave Zahtjeva za potporu/Zahtjeva za isplatu i pripadajuće dokumentacije iz postupaka nabave od strane korisnika Upravljačkom tijelu, rok izvršenja usluge se može produžiti uz obostranu suglasnost Naručitelja i pružatelja usluge, bez promjene ugovorenog iznosa.

**Način plaćanja**

Plaćanje se vrši u mjesečnim ratama (prema izdanim računima pružatelja usluge, u roku 30 =trideset dana od zaprimanja računa) po provedenim pregledima dokumentacije i postupka nabave završenima u prethodnom mjesecu.